CELEX: 32018D1732
Language: da
Date: 2018-10-30 00:00:00
Title: Kommissionens gennemførelsesafgørelse (EU) 2018/1732 af 30. oktober 2018 om oprettelsen af Det Europæiske Pladeobservationssystem — et konsortium for en europæisk forskningsinfrastruktur (EPOS ERIC) (meddelt under nummer C(2018) 7011) (EØS-relevant tekst.)

16.11.2018   
               
               
                  DA
               
               
                  Den Europæiske Unions Tidende
               
               
                  L 288/10
               
            
         KOMMISSIONENS GENNEMFØRELSESAFGØRELSE (EU) 2018/1732
         af 30. oktober 2018
         om oprettelsen af Det Europæiske Pladeobservationssystem — et konsortium for en europæisk forskningsinfrastruktur (EPOS ERIC)
         
            
               (meddelt under nummer C(2018) 7011)
            
         
         (Kun den danske, den engelske, den franske, den græske, den italienske, den nederlandske, den portugisiske, den slovenske og den tyske udgave er autentiske)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, litra a), og
         ud fra følgende betragtninger:
         
                     (1)
                  
                  
                     Belgien, Danmark, Frankrig, Italien, Nederlandene, Norge, Portugal, Slovenien og Det Forende Kongerige har anmodet Kommissionen om at etablere Det Europæiske Pladeobservationssystem — et konsortium for en europæisk forskningsinfrastruktur (EPOS ERIC). Grækenland, Island og Schweiz har meddelt, at de i første omgang vil deltage i EPOS ERIC som observatører. De har aftalt, at Italien bliver værtsmedlemsstat for EPOS ERIC.
                  
               
                     (2)
                  
                  
                     Eftersom Det Forenede Kongerige den 29. marts 2017 meddelte sin hensigt om at udtræde af EU i henhold til artikel 50 i traktaten om Den Europæiske Union, ophører traktaterne med at finde anvendelse på Det Forenede Kongerige fra ikrafttrædelsesdatoen for udtrædelsesaftalen eller, hvis en sådan aftale udebliver, to år efter meddelelsen, medmindre Det Europæiske Råd efter aftale med Det Forenede Kongerige beslutter at forlænge denne periode. Som følge heraf vil Det Forenede Kongerige efter udtrædelsesdatoen og med forbehold af eventuelle bestemmelser i udtrædelsesaftalen blive betragtet som et tredjeland, jf. artikel 2, litra b), i forordning (EF) nr. 723/2009, i forbindelse med denne gennemførelsesafgørelse.
                  
               
                     (3)
                  
                  
                     Forordning (EF) nr. 723/2009 er blevet indarbejdet i aftalen om Det Europæiske Økonomiske Samarbejdsområde (EØS) ved Det Blandede EØS-Udvalgs afgørelse nr. 72/2015 (2).
                  
               
                     (4)
                  
                  
                     Kommissionen har i henhold til artikel 5, stk. 2, i forordning (EF) nr. 723/2009 evalueret ansøgningen og konkluderet, at den opfylder betingelserne i forordningen.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 20 i forordning (EF) nr. 723/2009 —
                  
               VEDTAGET DENNE AFGØRELSE:
         
            Artikel 1
            
               1.   Herved oprettes Det Europæiske Pladeobservationssystem — et konsortium for en europæisk forskningsinfrastruktur med betegnelsen »EPOS ERIC«.
            
            
               2.   De væsentlige elementer i vedtægterne for EPOS ERIC er angivet i bilaget.
            
         
         
            Artikel 2
            Denne afgørelse er rettet til Kongeriget Belgien, Kongeriget Danmark, Den Hellenske Republik, Den Franske Republik, Island, Den Italienske Republik, Kongeriet Nederlandene, Kongeriget Norge, Den Portugisiske Republik, Republikken Slovenien, Det Schweiziske Forbund og Det Forenede Kongerige Storbritannien og Nordirland.
         
         
            Udfærdiget i Bruxelles, den 30. oktober 2018.
            
               
                  På Kommissionens vegne
               
               Carlos MOEDAS
               
                  Medlem af Kommissionen
               
            
         
         
            (1)  EUT L 206 af 8.8.2009, s. 1.
         
            (2)  Det Blandede EØS-Udvalgs afgørelse nr. 72/2015 af 20. marts 2015 om ændring af protokol 31 til EØS-aftalen om samarbejde på særlige områder ud over de fire friheder [2016/755] (EUT L 129 af 19.5.2016, s. 85).
      
      
         
            BILAG
            
               VÆSENTLIGE ELEMENTER I EPOS ERIC'S VEDTÆGTER
            
            Følgende artikler og stykker i artiklerne i vedtægterne for EPOS ERIC indeholder de væsentlige elementer i henhold til artikel 6, stk. 3, i Rådets forordning (EF) nr. 723/2009.
            1.   Opgaver og aktiviteter
            
            (artikel 3 i EPOS ERIC's vedtægter)
            
                     
                        1.
                     
                     
                        EPOS ERIC's hovedopgave er at etablere og drive Det distribuerede Europæiske Pladeobservationssystem og sørge for en effektiv ramme til at gennemføre integrationen og koordineringen af tematiske kerneydelser (Thematic Core Services — TCS'er) og skabe og fastsætte retningslinjer for integrerede kerneydelser (Integrated Core Services — ICS'er).
                     
                  
                     
                        2.
                     
                     
                        EPOS ERIC skal udføre følgende aktiviteter:
                        
                                    a)
                                 
                                 
                                    indføre TCS'er i de samfund, der bidrager til EPOS
                                 
                              
                                    b)
                                 
                                 
                                    sikre koordinering af TCS'er inden for EPOS ERIC vedrørende juridiske, reguleringsmæssige og finansielle aspekter samt teknisk forbindelse til ICS'er
                                 
                              
                                    c)
                                 
                                 
                                    udvikle ICS'erne med henblik på at sikre interoperabilitet, dataforvaltning og adgang til ydelser
                                 
                              
                                    d)
                                 
                                 
                                    harmonisere gennemførelsen af EPOS i overensstemmelse med nationale prioriteter og strategier
                                 
                              
                                    e)
                                 
                                 
                                    integrere EPOS i det globale videnskabssamfund med henblik på at forbedre EPOS-ydelser
                                 
                              
                                    f)
                                 
                                 
                                    sikre fuld udnyttelse af de resultater, som den nye forskningsinfrastruktur afstedkommer
                                 
                              
                                    g)
                                 
                                 
                                    fremme uddannelse, opsøgende aktiviteter og internationalt samarbejde
                                 
                              
                                    h)
                                 
                                 
                                    deltage i EU-finansierede projekter
                                 
                              
                                    i)
                                 
                                 
                                    enhver anden tilknyttet aktivitet, der er nødvendig for at nå dets mål.
                                 
                              
                  
                     
                        3.
                     
                     
                        EPOS ERIC skal forfølge sin hovedopgave uden gevinst for øje. EPOS ERIC kan udøve begrænsede økonomiske aktiviteter, forudsat at disse er nært knyttet til dets hovedopgaver og ikke bringer disse i fare.
                     
                  
                     
                        4.
                     
                     
                        EPOS ERIC skal registrere udgifter og indtægter i forbindelse med sine økonomiske aktiviteter særskilt og fakturere sådanne aktiviteter til markedsprisen eller, hvis markedsprisen ikke kan fastslås, til en pris, der dækker alle omkostninger plus en rimelig fortjeneste. Disse aktiviteter skal ikke være omfattet af momsfritagelse.
                     
                  2.   Vedtægtsmæssigt hjemsted for EPOS ERIC
            
            (artikel 2, stk. 3, i EPOS ERIC's vedtægter)
            Det vedtægtsmæssige hjemsted for EPOS ERIC er Rom, Italien.
            3.   Navn
            
            (artikel 2, stk. 1, i EPOS ERIC's vedtægter)
            Det Europæiske Pladeobservationssystem oprettes som et konsortium for en europæisk forskningsinfrastruktur (ERIC) i henhold til forordning (EF) nr. 723/2009, navngives og benævnes i det følgende »EPOS-ERIC«.
            4.   Varighed
            
            (artikel 26 i EPOS ERIC's vedtægter)
            EPOS-ERIC etableres for en indledende periode på 20 år. Denne periode kan forlænges ved afgørelse på generalforsamlingen vedtaget med to tredjedeles flertal.
            5.   Afvikling
            
            (artikel 27 i EPOS ERIC's vedtægter)
            
                     
                        1.
                     
                     
                        Afviklingen af EPOS-ERIC besluttes af generalforsamlingen i henhold til artikel 10 i vedtægterne.
                     
                  
                     
                        2.
                     
                     
                        Uden unødig forsinkelse og under alle omstændigheder senest ti dage efter vedtagelsen af beslutningen om at afvikle EPOS ERIC underretter EPOS ERIC Kommissionen om beslutningen.
                     
                  
                     
                        3.
                     
                     
                        Tilbageværende aktiver, når EPOS ERIC's gæld er betalt, fordeles blandt medlemmerne i forhold til deres akkumulerede årlige bidrag til EPOS-ERIC som anført i vedtægternes artikel 9.
                     
                  
                     
                        4.
                     
                     
                        Når afviklingen er afsluttet, underretter EPOS ERIC hurtigst muligt og under alle omstændigheder senest ti dage efter afslutningen Kommissionen herom.
                     
                  
                     
                        5.
                     
                     
                        EPOS ERIC ophører med at bestå fra den dag, hvor bekendtgørelsen herom offentliggøres i Den Europæiske Unions Tidende.
                     
                  6.   Erstatningsansvar
            
            (artikel 18 i EPOS ERIC's vedtægter)
            
                     
                        1.
                     
                     
                        EPOS ERIC hæfter for sin gæld.
                     
                  
                     
                        2.
                     
                     
                        Medlemmerne hæfter ikke solidarisk for EPOS ERIC's gæld. Medlemmernes og observatørernes finansielle erstatningsansvar for EPOS ERIC's gæld er begrænset til deres respektive bidrag til EPOS ERIC, som angivet i vedtægternes artikel 9.
                     
                  
                     
                        3.
                     
                     
                        EPOS-ERIC tegner de relevante forsikringer til dækning af de risici, der er i forbindelse med etablering og drift af EPOS-ERIC.
                     
                  7.   Adgangspolitik
            
            (artikel 19 i EPOS ERIC's vedtægter)
            
                     
                        1.
                     
                     
                        EPOS ERIC's dataadgangspolitik skal følge den bedste internationale praksis for offentlige data, som f.eks. den der anvendes af Den Europæiske Union, og den skal anerkende dataejernes rettigheder.
                     
                  
                     
                        2.
                     
                     
                        EPOS ERIC skal fremme forskning og som hovedregel opfordre til fri adgang i overensstemmelse med FAIR-principperne til forskningsdata, dataprodukter, tjenester og software samt forskningsfaciliteter.
                     
                  
                     
                        3.
                     
                     
                        Hvis der er forskelle i politikkerne vedrørende datadeling og reglerne for fysisk adgang, vil EPOS ERIC støtte en kultur baseret på åbenhed og udveksling inden for de offentlige forskningssamfund og blandt medlemmer, observatører m.fl. Adgang skal være baseret på principperne om åben adgang i overensstemmelse med de kriterier, procedurer og retningslinjer, der fremgår af EPOS ERIC's gennemførelsesbestemmelser.
                     
                  
                     
                        4.
                     
                     
                        Procedurer og evalueringskriterier skal gøres offentligt tilgængelige på EPOS ERIC's websted.
                     
                  8.   Politik for videnskabelig evaluering
            
            (artikel 20 i EPOS ERIC's vedtægter)
            EPOS-ERIC's aktiviteter skal evalueres hvert femte år af et uafhængigt panel af internationale, eksterne evaluatorer af højeste kvalitet, som udnævnes af og rapporterer til generalforsamlingen; panelet skal gennemføre videnskabelige evalueringer af EPOS ERIC's aktiviteter.
            9.   Formidlingspolitik
            
            (artikel 21 i EPOS ERIC's vedtægter)
            
                     
                        1.
                     
                     
                        EPOS ERIC skal opfordre forskere til også at gøre deres forskningsresultater offentligt tilgængelige gennem EPOS ERIC.
                     
                  
                     
                        2.
                     
                     
                        EPOS ERIC skal bruge forskellige kanaler til at nå sin målgruppe, herunder webportaler, nyhedsbreve, workshops, deltagelse i konferencer, magasinartikler og nyhedsmedier.
                     
                  10.   Intellektuelle ejendomsrettigheder
            
            (artikel 22 i EPOS ERIC's vedtægter)
            
                     
                        1.
                     
                     
                        Udtrykket »intellektuel ejendomsret« forstås som defineret i artikel 2 i konventionen om oprettelse af Verdensorganisationen for Intellektuel Ejendomsret, underskrevet i Stockholm den 14. juli 1967.
                     
                  
                     
                        2.
                     
                     
                        De intellektuelle ejendomsrettigheder til EPOS ERIC's data og anden viden, som er opnået gennem EPOS ERIC's aktiviteter, tilhører de(n) enhed(er) eller de(n) person(er), som har genereret dem.
                     
                  
                     
                        3.
                     
                     
                        Udveksling og integration af intellektuelle ejendomsrettigheder mellem medlemmer eller repræsentationsenheder skal være omfattet af de gennemførelsesbestemmelser, der er vedtaget af generalforsamlingen. Gennemførelsesbestemmelserne skal også omfatte vilkår for fortrolighed omkring de udvekslede data.
                     
                  
                     
                        4.
                     
                     
                        Intellektuelle ejendomsrettigheder, der genereres som følge af aktiviteter, der udelukkende finansieres af EPOS ERIC, vil tilhøre EPOS ERIC.
                     
                  
                     
                        5.
                     
                     
                        EPOS ERIC skal overholde gældende lovgivning om databeskyttelse og privatlivets fred.
                     
                  11.   Beskæftigelsespolitik
            
            (artikel 23 i EPOS ERIC's vedtægter)
            
                     
                        1.
                     
                     
                        EPOS ERIC's ansættelsespolitik skal være i overensstemmelse med lovene i det land, hvor personalet er ansat og sædvanligvis udfører sit arbejde.
                     
                  
                     
                        2.
                     
                     
                        Procedurerne for udvælgelse, rekruttering og ansættelse af ansøgere til stillinger i EPOS ERIC skal være baseret på gennemsigtighed, ikkediskrimination og ligestilling. Alle ledige stillinger i EPOS ERIC slås offentligt op.
                     
                  12.   Politik for offentlige indkøb
            
            (artikel 24 i EPOS ERIC's vedtægter)
            
                     
                        1.
                     
                     
                        EPOS ERIC skal behandle kandidater og tilbudsgivere på lige og ikkediskriminerende vilkår. EPOS ERIC's indkøbspolitik skal følge principperne om gennemsigtighed, ikkediskriminering og konkurrence. Detaljerede regler om indkøbsprocedurer og -kriterier fastsættes i gennemførelsesbestemmelserne.
                     
                  
                     
                        2.
                     
                     
                        Medlemmers og observatørers indkøb i forbindelse med EPOS ERIC's aktiviteter skal ske med behørig hensyntagen til EPOS ERIC's behov og de tekniske krav og specifikationer, der er fastsat af de relevante organer.